Belfast
Belfast je grad u Ujedinjenom Kraljevstvu i glavni grad Sjeverne Irske. Najveći je grad u Sjevernoj Irskoj i u provinciji Ulster, a drugi je po veličini grad na otoku Irskoj poslije Dublina. Po popisu iz 2001. u užoj gradskoj jezgri bilo je 276 459 stanovnika, a u širem 579 276. Grad je smješten na ušću rijeke Lagan i nalazi se na mjestu idealnom za trgovinu koja je proslavila Belfast. Okružuju ga brda Castlereagh Hills i Antrim Hills. Grad leži na granici okruga Antrim i Down.